b'\n_START_ARTICLE_\nNokia 6120 classic\n_START_SECTION_\nZna\xc4\x8dilnosti\n_START_PARAGRAPH_\nIma podporo omre\xc5\xbeju UMTS na razli\xc4\x8dnih frekvencah (850/2100\xc2\xa0MHz) s podporo HSDPA ter \xc5\xa1tiripasovnemu GSM. Uradno omogo\xc4\x8da prenose do 7,2 MB/s._NEWLINE_Za opravljanje videoklicev je poleg 2 MP kamere s 4x digitalno pove\xc4\x8davo (brez avfofokusa, v video na\xc4\x8dinu je resolucija manj\xc5\xa1a 320x240 in zajema s hitrostjo 15fps) na zadnji strani na voljo \xc5\xa1e manj\xc5\xa1a 176x144-to\xc4\x8dkovna kamera nad zaslonom._NEWLINE_To je eden izmed prvih modelov brez tradicionalnega multifunkcijskega patentnega priklopa Pop-Port. Telefon se na ra\xc4\x8dunalnik pove\xc5\xbee s standardnim kablom miniUSB, ki pa ne omogo\xc4\x8da polnjenja. Ob povezavi telefona prek USB kabla so na voljo tri na\xc4\x8dini delovanja: multimedijski predvajalnik, prenos podatkov, sinhronizacija s programom Nokia PC Suite (kasneje Ovi Suite). V na\xc4\x8dinu prenosa podatkov se telefon spremeni v \xc4\x8ditalnik kartice microSD._NEWLINE_Poleg priklju\xc4\x8dka za polnjenje in prej omenjenega USB je na spodnji strani \xc5\xa1e priklju\xc4\x8dek za slu\xc5\xa1alke z mikrofonom (4 delni 2.5\xc2\xa0mm mini-jack). \xc4\x8ce so slu\xc5\xa1alke priklopljene lahko telefon deluje kot stereo sprejemnik FM radijskih kanalov s prilo\xc5\xbeenim programom Visual Radio._NEWLINE_Predvajalnik glasbe podpira formate MP3, M4A, eAAC+ in WMA. Predvaja se lahko tudi iTunes Plus music, medtem ko iTunes protected music ni podprt. Kljub temu se lahko nalo\xc5\xbei dodatne predvajalnike, ki podpirajo \xc5\xa1e druge formate kot npr. OGG._NEWLINE_Prilo\xc5\xbeen video-predvajalnik RealPlayer posnetke kodirane po standardih H.264/MPEG-4 AVC, H.263, RealVideo 7, 8, 9 ali 10._NEWLINE_Telefon podpira tudi Java MIDP 2.0 aplikacije.\n_START_SECTION_\nSorodni modeli\n_START_PARAGRAPH_\nNokia 6121 classic je prvi mobilnik, ki podpira omre\xc5\xbeje UMTS900, raz\xc5\xa1irjeno v Ameriki. Od modela 6120 classic se razlikuje le po razli\xc4\x8dnem naboru 3G frekvenc._NEWLINE_Nokia 6124 je Vodafonova razli\xc4\x8dica nokie 6120 classic. Je nekoliko bolj zaobljen in ima druga\xc4\x8dno razporeditev funkcijskih tipk._NEWLINE_Za japonsko tr\xc5\xbei\xc5\xa1\xc4\x8de sta na voljo tudi modela NM705i in NM706i, ki podpirata dolo\xc4\x8dena specifi\xc4\x8dna mobilna omre\xc5\xbeja, a ima izklopljeno mo\xc5\xbenost nalaganja drugih aplikacij.\n_START_SECTION_\nPomankljivosti\n_START_PARAGRAPH_\nUporabni\xc5\xa1kemu vmesniku manjkajo nekateri tipi\xc4\x8dni 3D-efekti ter dolo\xc4\x8deni (za Nokio sicer obi\xc4\x8dajni) programi kot npr. \xc5\xa0toparica. Kljub temu se vse te aplikcaije lahko dodatno namesti, saj telofon dovoljuje name\xc5\xa1\xc4\x8danje programov za Symbian.'